[{"text_idx": "#000002", "text": "Ddoe bues i\u2019n gwrando ar deirawr olaf y ddadl yngly\u0302n ag ordeinio merched yn Esgobion yn Eglwys Loegr. A finnau yn ymneilltuwr Cymraeg, a hynny o argyhoeddiad, pam trafferthu dilyn yr hanes? Yn gam neu\u2019n cymwys Eglwys Loegr sy\u2019n cael ei weld fel wyneb cyhoeddus y dystiolaeth Gristnogol ym Mhrydain oherwydd y proffil cymharol uchel mae\u2019n ei gael ar y cyfryngau. O ganlyniad dylai hynt a helynt Eglwys Loegr fod o ddiddordeb i bob Cristion oherwydd nhw sydd yn ein cynrychioli i\u2019r rhan helaethaf o\u2019r cyhoedd, dyna\u2019r realiti fel y mae hi yn anffodus."}, {"text_idx": "#000003", "text": "Wrth wrando ar y dadleuon ddoe sylwais fod yna \u2013 a siarad yn gyffredinol \u2013 dri math o ddadl yn cael ei chyflwyno:"}, {"text_idx": "#000005", "text": "Roedd o gryn syndod i mi glywed cynifer o leisiau Efengylaidd blaenllaw, pobl fel Elaine Storkey (Tearfund), ac yn y gorffennol pobl fel Tom Wright (Diwinydd blaenllaw a chyn Esgob Durham) a John Sentamu (Esgob Efrog), yn dadlau o blaid y mesur. Hanfod eu dadl oedd fod yr adrannau hynny o lythyrau Paul oedd yn rhoi\u2019r argraff fod ro\u0302l is-radd (neu o leiaf wahanol) gan y wraig ym mywyd yr Eglwys yn perthyn i gyd-destun penodol ac mae prif weledigaeth y Beibl ar y cwestiwn oedd fod yr Eglwys yn cael ei gyd-arwain gan ddynion a merched. Nid gan ddynion na merched ond gan ddynion a merched."}, {"text_idx": "#000006", "text": "Dadleuodd rhai rhyddfrydwyr o blaid y mesur gan bledio safbwyntiau clasurol rhyddfrydol yngly\u0302n a\u2019r angen i\u2019r Eglwys \u201caddasu i\u2019r amseroedd\u201d, ond doeddwn i ddim wedi fy argyhoeddi gan y dadleuon hynny. Dylai\u2019r Eglwys byth wneud rhywbeth jest oherwydd fod pawb arall yn ei wneud. Dylai\u2019r ddadl fod yn fwy cynhwysfawr a solet na hynny."}, {"text_idx": "#000007", "text": "O ran y lleisiau oedd yn erbyn y mesur, roeddwn i wedi disgwyl dadleuon gan adain Efengylaidd yr Eglwys yn pledio\u2019r rhannau perthnasol o lythyrau Paul. Ond yn y deirawr y gwrandewais i ar y ddadl yr unig ddadleuon yn erbyn y cafwyd oedd rhai yn ymwneud a thraddodiadaeth \u2013 \u201cdyma \u2018da ni wastad wedi gwneud felly rhaid i ni gadw at hynny\u201d \u2013 ac hefyd dadleuon yngly\u0302n a rhyddid cydwybod \u2013 \u201cefallai mod i o blaid merched yn Esgobion ond rhaid i ni warchod rhyddid cydwybod Cristnogion sydd ddim yn cytuno a\u2019r safbwynt hwnnw\u201d."}, {"text_idx": "#000009", "text": "Hoffwn hefyd ddweud gair pellach am beth y dywedodd Elaine Storkey. Roedd hi\u2019n siarad am ddau fath o efengyliaeth \u2013 roedd hi\u2019n ei cyfri ei hun yn \u201cevangelical\u201d tra\u2019n siarad am y \u201cconservetive evangelicals\u201d fel carfan wahanol. Mae yna gwestiynau mawr yma, ond yn y bo\u0302n dwi\u2019n meddwl fod y gwahaniaeth yma mae Storkey yn ei adnabod yn amlygu\u2019r hyn rydw i wedi ei ddadlau ers rhai blynyddoedd sef fod yna wahaniaeth rhwng pobl \u201cefengylaidd\u201d a phobl \u201cffwndamentalaidd\u201d."}, {"text_idx": "#000011", "text": "Mae\u2019r siart yma a baratowyd gan R. Tudur Jones yn esbonio rhai o\u2019r gwahaniaethau yn gryno:"}, {"text_idx": "#000014", "text": "Dau fath o berson efengylaidd?"}, {"text_idx": "#000018", "text": "Tabloid journalism at its best yw hyn. Rwyt ti\u2019n gwybod yn iawn nad yw e mor ddu a gwyn a hynny. Ro\u2019n i\u2019n meddwl mai \u201cffwndamentalwyr\u201d sy\u2019n ceisio labeli pobl a\u2019u rhoi mewn bocsys du a gwyn, ond onid dyna\u2019n union mae Storkey, tabl R.Tudur Jones a dy asesiad di yn ei wneud?"}, {"text_idx": "#000019", "text": "Beth am garfan (c)? Sbosib bod llawer o bobl wedi pleidleisio\u2019n erbyn y mesur am eu bod yn perthyn i\u2019r garfan hon?"}, {"text_idx": "#000021", "text": "Plis Rhys, tymbach mwy o gydymdeimlad, a mwy o \u201cllwydni\u201d y tro nesaf!"}, {"text_idx": "#000022", "text": "Steff, iawn, rhaid cydnabod diffyg cynildeb yn fy nadl. Y bwriad oedd jest esbonio pethau fel yr oedd Storkey et. al. yn gwneud ddoe. Er mod i\u2019n anghywir i gyffredinoli, dwi dal yn credu fod rhaid derbyn fod yna wahanol draddodiadau o fewn y traddodiad efengylaidd. Yn hytrach na so\u0302n am efengylaidd a ffwndamentalaidd mae rhai wedi so\u0302n am \u201cevangelical\u201d ac \u201copen evangelical\u201d \u2013 mae\u2019n bosib fod hwnnw yn fwy teg."}, {"text_idx": "#000024", "text": "Wrth ystyried rol gwragedd (a phob math o faterion eraill actually) rwy\u2019n ofni ein bod ni\u2019n gwrando\u2019n fwy ar farn y sefydliad rhyddfrydol na\u2019r Beibl (ee, David Cameron heddiw \u2013 \u201cCoE needs to get with the programme\u201d). Hynny yw, rydyn ni\u2019n gadael i syniadau\u2019r gymdeithas i reoli ein dehongliad o\u2019r Beibl, yn hytrach na vice versa."}, {"text_idx": "#000026", "text": "Ie, rwy\u2019n cytuno. \u201cOpen Evangelical\u201d yn swnio fel ffordd fwy parchus o ddweud \u201cSoft Evangelical\u201d. Rwy\u2019n cofio Bobi Jones yn dadberfeddu\u2019r term \u201cneo-uniongred\u201d gan ddadlau fod \u201cuniongred\u201d yn rhywbeth roedde chi yn neu ddim a bod dim modd bod bron yn uniongred. Melldith y labeli!"}, {"text_idx": "#000027", "text": "O ran awdurdod y Beibl dros dueddiadau gwleidyddol/diwylliannol y dydd. Mae hyn yn bwysig iawn, ac yn y bo\u0302n dyma oedd prif ddiben y post yma sef pwyntio allan fod y bobl efengylaidd oedd o blaid merched yn Esgobion yn dadlau hynny allan o\u2019r Beibl. Roedd hyn yn glir iawn yn y dadleuon ddoe er fod e ddim yn dod drosodd ar y cyfryngau prif ffrwd. Hyd yn oed os ydych chi\u2019n anghytuno gyda pobl fel Tom Wright rhaid o leiaf parchu\u2019r ffaith fod eu dadl yn dod allan o\u2019r ysgrythur."}, {"text_idx": "#000028", "text": "Ti\u2019n iawn, dyna galon y mater: A oes parch at y Beibl fel Gair Duw? A oes ymdrech wirioneddol i ymdrin a\u2019r Beibl, heb adael i syniadau\u2019r gymdeithas ymyrryd?"}, {"text_idx": "#000029", "text": "Rhaid cydnabod bod gan Gristnogion anrhydeddus a diffuant wahanol farn. Efallai bod Rhufeiniad 14:5, 19 yn briodol fan hyn. Mae pob person i fod yn argyhoeddiedig yn ei feddwl ei hun am faterion eilradd (does dim lle i syniadau cymylog a fuzzy, \u201csoft evangelicalism\u201d fel rwyt ti\u2019n dweud), ond yr un pryd dylwn ni fod yn heddychlon a chariadus wrth gydnabod yr amrywiaethau barn."}, {"text_idx": "#000030", "text": "Ar nodyn arall, trueni mawr bod y cyfryngau heb roi cyfle i bobl a oedd yn erbyn y mesur oherwydd rhesymau beiblaidd (yn hytrach na thraddodiad,etc). Mae digon ohonyn nhw i\u2019w gael yn y CoE, pobl duwiol a synhwyrol."}, {"text_idx": "#000032", "text": "Your email address will not be published. Required fields are marked *"}]